Marius Șumudică nu îi acordă jucătorului de la națională nicio șansă: "Eu nu vreau să-i fac rău!"
Marius Șumudică a tras câteva concluzii după amicalul pierdut de România cu Columbia (2-3).
Tehnicianul român a analizat jocul dintre cele două naționale.
Mai mult decât atât, antrenorul a dat și un verdict dur.
Marius Șumudică susține că George Pușcaș nu are șanse în atac, în fața lui Denis Drăguș.
"Nu pot eu să comentez ce a zis Edi Iordănescu și ce a văzut el. Sunt atâția oameni de fotbal care pot spune, nu stau eu să mă contrazic cu selecționerul, pentru ca el este mai sus decat mine la acest moment. Dacă el vede lucrul ăsta, înseamnă că așa îl simte pe Drăguș.
Eu nu vreau să-i fac rău jucătorului și să spun că e o altă poziție decât vede selecționerul. Dacă în momentul de față selecționerul spune că Drăguș dă cel mai bun randament în pozitia de winger, este decizia lui și trebuie să i-o respectăm.
Nu are rost să fac comentarii, din moment ce eu nu am job în momentul de față, iar el este selecționer. Probabil își dă seama unde dă cel mai bun randament. Denis Drăguș nu poate juca extremă, dar nu vreau să intru în conflict cu selecționerul. (…)
Îmi pun și eu o întrebare, pentru mine e o enigmă. Dacă Drăguș marchează 13 goluri în Turcia din poziția de atacant central, nu ar fi fost mai bine să-l folosești cu Irlanda de Nord din poziția aia? Niciodată nu cred că Pușcaș poate fi o soluție înaintea lui Drăguș", a spus Marius Șumudică la Digi Sport.